# Roskilde Cup 2025

**Hvad:**

Roskilde Cup er et kamp- og katastævne for deltagere med et nybegynder-moderat erfaringsniveau og for graderne til og med 1. mon for børn/juniorer og til og med 3. kyu for voksne/juniorer. Der er også en erfaren klasse for henholdsvis årgangene 2007-2008 samt 2009-2010. Deltagerne må IKKE have deltaget til knock-downstævner eller deltaget ved EM (hverken U16, U21 eller senior-EM). Deltagerne skal minimum være 10. mon/kyu på stævnedagen.

**Hvor:**

Stævnet i hallerne på Østervangsskolen, Astersvej 15, 4000 Roskilde

**Hvornår:**

Lørdag, d. 10. maj 2025 – dørene åbner kl. 8:00

**Hvem kan deltage:**

Stævnet er for børn og juniorer (årgang 2007-2016) og voksne (+18 år)

**Indvejning**

Indvejning foregår i dogi.

Indvejning lørdag, d. 10. maj: Foregår på stævnets lokation, mellem 8:30-9:30 ved lægebordet

Husk blåt EKO pas samt udfyldt læge-/acceptseddel (kombineret dokument).

**Præmier:**

Der er pokaler til alle 1., 2. og 3. pladser samt bedste fighter, bedste teknikker og bedste debut.

**Vejledende Kategorier**

**Kumite:**

|  |  |  |  |  |
| --- | --- | --- | --- | --- |
| **Kategori** | **Årgang** | **M/U Vest** | **M/U Hjelm** | **Grad** |
| Pigeklassen | 2012-2016 | M. Vest | Hjelm m. visir | Under 6. mon |
| Drengeklassen | 2012-2016 | M. Vest | Hjelm m. visir | Under 6. mon |
| Pigeklassen | 2012-2016 | M. Vest | Hjelm m. visir | Over 6. mon |
| Drengeklassen | 2012-2016 | M. Vest | Hjelm m. visir | Over 6. mon |
| Pigeklassen | 2007-2011 | M. Vest | Hjelm m. visir | Under 6. mon |
| Drengeklassen | 2007-2011 | M. Vest | Hjelm m. visir | Under 6. mon |
| Pigeklassen | 2007-2011 | M. Vest | Hjelm m. visir | Over 6. mon |
| Drengeklassen | 2007-2011 | M. Vest | Hjelm m. visir | Over 6. mon |
| Pigeklassen | 2009-2010 | U. Vest | Hjelm m. visir | Åben |
| Drengeklassen | 2009-2010 | U. Vest | Hjelm m. visir | Åben |
| Pigeklassen | 2007-2008 | U. Vest | Hjelm m. visir | Åben |
| Drengeklassen | 2007-2008 | U. Vest | Hjelm m. visir | Åben |
| Dameklassen | +18 år | U. Vest | Hjelm m. visir eller hjelm + tandbeskytter | Under 6. kyu |
| Herreklassen | +18 år | U. Vest | Hjelm m. visir eller hjelm + tandbeskytter | Under 6. kyu |
| Dameklassen | +18 år | U. Vest | Hjelm m. visir eller hjelm + tandbeskytter | Over 6. kyu |
| Herreklassen | +18 år | U. Vest | Hjelm m. visir eller hjelm + tandbeskytter | Over 6. kyu |

**Kata:**

|  |  |  |
| --- | --- | --- |
| **Kategori** | **Elimineringsrunder** | **Semifinale, Bronzefinale, Finale** |
| **Individuel - mongrader** |
| Piger 10.-7. mon | Taikyoku I-II | Taikyoku I-III |
| Piger 6.-1. mon | Taikyoku III + Pinan I-II | Pinan I-V |
| Drenge 10.-7. mon | Taikyoku I-II | Taikyoku I-III |
| Drenge 6.-1. mon | Taikyoku III + Pinan I-II | Pinan I-V |
| **Individuel - kyugrader** |
| Kvinder 10.-7. kyu | Taikyoku I-II | Taikyoku III + Pinan I-II  |
| Kvinder 6.-3. kyu | Taikyoku I-III + Pinan I | Pinan II-IV |
| Mænd 10.-7. kyu | Taikyoku I-II | Taikyoku III + Pinan I-II  |
| Mænd 6.-3. kyu | Taikyoku I-III + Pinan I | Pinan II-IV |
| **Team** |
| Mixed 10.-1. mon | Valgfri | Valgfri |
| Mixed 10.-3. kyu | Valgfri | Valgfri |

**Tilmelding:**

Tilmeldingsproceduren foregår således:

* Sidste tilmeldingsfrist den 26/4-2025 på mail til info@roskildecup.dk.
* Vedlagte tilmeldingsformular skal benyttes.
* Tilmelding skal sendes klubvis.
* Tilmelding kan først betragtes som registreret, når Roskilde Karate Klub har modtaget tilmeldingsformular samt betaling, og når klubben har modtaget bekræftelse på mail.
* Bemærk, at lægeseddel og acceptseddel er samlet i ét dokument og skal medbringes i underskrevet stand ved indvejning.
* Det er IKKE muligt at blive tilmeldt på selve stævnedagen. Der gøres ingen undtagelser.

**Betaling:**

Deltagergebyret er 175 kr. for deltagelse i én kategori og 200 kr. for deltagelse i flere kategorier. Beløbet overføres til konto reg. nr. 9570 konto nr. 5371481. I kommentaren anføres: Roskilde Cup 2025 og klubnavn – f.eks. ”Roskilde Cup 2025 – Nansensgade”. Tilskuerentré koster kr. 30,- for både børn og voksne – børn under 5 år har gratis entre.

**Mad/forplejning:**

Der er mulighed for at købe mad og drikke i nærheden af stævnet

**Kontaktinformation:**

Spørgsmål til Roskilde Cup 2025 kan rettes på: info@roskildecup.dk

OSU!

Arrangørerne af Roskilde Cup 2025

Roskilde Karate Klub

